Základná škola s materskou školou Hlinisko 320 Liptovská Teplá 034 83

Materská škola

**Správa o výchovno-vzdelávacej činnosti, jej výsledkoch a podmienkach za školský rok 2022/2023**

l.

Základné identifikačné údaje:

Názov školy: Základná škola s materskou školou, Hlinisko 320, 034 83 Liptovská Teplá

Adresa školy: Hlinisko 320, 034 83 Liptovská Teplá

Telefón: 0908 629 506, 0947 922 263, 0947 905 651

[skola@zstepla.edu.sk](mailto:skola@zstepla.edu.sk)

[www.hettp://zstepla.edupage.org](http://www.hettp://zstepla.edupage.org)

Zriaďovateľ: Obec Liptovská Teplá, 034 83

Mená vedúcich zamestnancov školy a ich funkcia:

Riaditeľ: Mgr. Miroslav Ondrejka

Zástupkyňa riaditeľa: Mgr. Jana Hancková

Zástupkyňa riaditeľa pre MŠ: Miroslava Kašáková

Údaje o rade školy:

Predseda: PaedDr. Buliaková Andrea

Počet členov: 11

Počet stretnutí: 4

Metodické združenie:

Metodické združenie na materskej škole prebiehalo ako súčasť rokovania pedagogickej rady, jeho činnosť je zaznamenaná v zápisniciach rady školy.

2.

Údaje o počte detí:

15. september počet spolu: 35 chlapcov: 13 dievčat: 22

30. jún 36 14 22

z toho integrovaných: 0

Počet zaškolených detí: 20 z toho PPPPV v šk. roku 2022/2023: **1**

Počet zapísaných detí na šk .rok 2022/2023: 36

Počet stravníkov: 41 detí: 36 dospelí: 5

Kapacita MŠ: 36 detí

3.

Počet tried v šk. roku 2022/23 a počet detí v jednotlivých triedach

15. september I.tr. 15 detí II.tr. 20 detí

30. jún I.tr. 17 detí II. tr. 19 detí

4 .

Údaje o počte nepedagogických zamestnancoch:

Upratovačka

počet spolu: fyz. stav - 1

prepoč. stav – 1,0

5.

Údaje o počte pedagogických zamestnancov

Počet spolu: fyz. stav - 4

prepoč. stav – 4,0

z toho kvalifikovaných: 4

nekvalifikovaných: 0

dôchodcov: 0

študujúcich: 0

6.

Absolvovanie kvalifikačnej (rigoróznej skúšky):

I. kvalif.: ukončené: 0 prihlásení: 0

II. kvalif.: ukončené: 0 prihlásení: 0

Mená navštevujúcich VŠ aj ročník: 0

Mená prihlásených na VŠ v šk. roku 2023/2024: 0

7.

Funkčné vzdelávanie: absolvovanie: Miroslava Kašáková r. 2002, funkčné inovačné vzdelávanie

r. 2011, r.2018

prebiehajúce: 0

prihlásené: 0

8.

Vzdelávanie pedagogických zamestnancov:

Počet pedagógov, ktorí sa v školskom roku 2022/2023 vzdelávali: 3

**Spolupráca so základnou školou**

Základná škola podporuje  zameranie ŠkVP materskej školy. Vytvára dobré podmienky pre vzájomnú spoluprácu. Deti materskej školy pravidelne využívajú priestory školskej telocvične a areálu školy. Triedne učiteľky MŠ sa zúčastňujú na zápise detí do prvého ročníka a v priebehu školského roka spolupracujú s učiteľkami prvého stupňa ZŠ. Na niektoré podujatia sa vzájomne pozývame ( divadelné predstavenia, branné dni v ZŠ a pod. ).

V školskom roku 2022/2023 neboli triedne učiteľky prizvané na zápis do prvého ročníka základnej školy.

Počet detí vyšetrených v PPP: 10

Starostlivost' o integrované deti: Materskú školu v tomto školskom roku nenavštevovali integrované deti.

Realizované školské a mimoškolské akcie:

* vystúpenie detí v kultúrnom dome „Deň úcty k starším“,
* stretnutie s Mikulášom pri stromčeku,
* vystúpenie pre rodičov a priateľov školy Vianočná akadémia,
* pečenie vianočných perníkov,
* detský karneval,
* vystúpenie v kultúrnom dome „Deň matiek“,
* športové aktivity v Liptovskom Mikuláši v spolupráci KidsFun academy
* školský výlet Donovalkovo,
* návšteva 1. ročníka ZŠ,
* MDD – deň detskej radosti, organizovaný v školskom areáli v spolupráci s obcou Liptovská Teplá
* rozlúčka s predškolákmi, s tetami kuchárkami,
* noc odvahy na tému „Indiánska noc odvahy“.
* slávnostné ukončenie školského roka 2022/2023.

Spolupráca s rodičmi:

Na rodičovských združeniach sme sa s rodičmi stretli 1x, aktívne sme komunikovali prostredníctvom uzatvorenej skupiny na facebook.

Konzultačné hodiny prebiehali po dohode s rodičmi priamo, alebo na základe telefonického dohovoru.

7.Krúžková činnosť:

V tomto školskom roku mali deti možnosť navštevovať : - výtvarný odbor SUŠ DOTYK

- anglický jazyk „Skoré začiatky“

9.

Priestorové a materiálno - technické podmienky MŠ:

Materská škola je dvojtriedna s kapacitou 36 detí. Poskytuje celodennú starostlivosť deťom vo veku od 3 – 6 rokov a deťom s odloženou povinnou školskou dochádzkou. Materská škola poskytuje deťom aj možnosť poldennej výchovy a vzdelávania.

Materská škola je umiestnená v účelovej budove. Prízemie tohto predškolského zariadenia tvorí vstupný priestor, WC, umyvárne, dve triedy s príslušnými priestormi, dve spálne, kanceláriu zástupkyne školy, miestnosť pre prevádzkového zamestnanca. Na poschodí je umiestnená kuchyňa a jedáleň v ktorej sa stravujú aj žiaci a zamestnanci ZŠ. Poschodie má spoločný vchod s MŠ, s prízemím ho spája vnútorné schodište. V prevádzke sú dve triedy s možnosťou celodenného pobytu. V čase letných prázdnin je prevádzka zariadenia prerušená z hygienických dôvodov najmenej na tri týždne. V tomto období podľa pokynov riaditeľa školy vykonáva prevádzková zamestnankyňa upratovanie a dezinfekciu priestorov, pedagogický zamestnanci čerpajú dovolenky podľa plánu dovoleniek.

Materská škola sa nachádza v pekne upravenej záhrade areálu základnej školy. Svojou polohou vytvára vhodné podmienky na dostatočný pobyt detí vonku v čistom prostredí udržiavanej zelene a na čerstvom vzduchu počas všetkých ročných období. Na športové aktivity má k dispozícii aj dva školské ihriská a telocvičňu základnej školy.

Každoročne prechádza materská škola zmenami. Od jej vzniku ako spoločného zariadenia ZŠ s MŠ boli rozšírené priestory spální, vymenené okná za plastové, vymenené koberce, stoly, stoličky, nábytok v triedach, postieľky, v sociálnych zariadeniach a na chodbe boli vymenené obkladačky a dlažba. V triedach sme vytvorili námetové a hracie kútiky, neustále doplňujeme didaktické pomôcky, hračky a výtvarný materiál.

Prostredie vytvára podmienky na celkovú pohodu dieťaťa. Pri výbere zariadenia a nábytku sme zohľadňovali bezpečnostné a hygienické normy. Triedy sú útulné a príjemné. Spoločne s deťmi si priestory dotvárame, zdobíme a zútulňujeme, dbáme o poriadok a estetickú úpravu. Usporiadanie triedy sme volili tak, aby:

* + - umožnilo deťom komunikáciu pri spoločných činnostiach ,
    - uľahčilo dieťaťu voľný styk s najbližším okolím,
    - uľahčilo dieťaťu prístup k hračkám a pomôckam,
    - umožnilo dieťaťu plánovať a vytvárať hrové prostredie podľa vlastného zámeru,
    - umožnilo dieťaťu poznať vlastné pracovné tempo a umožniť mu uvedomiť si vlastné možnosti,
    - umožnilo dieťaťu ponechať vlastný výtvor v prostredí,
    - umožnilo dieťaťu tvoriť podľa vlastných predstáv na základe samostatného rozhodovania sa pri výbere činností,
    - bolo bezpečné, hygienické, estetické a funkčné,
    - umožňovalo dodržiavanie vopred stanovených pravidiel deťmi a učiteľkami pri ukladaní hračiek a pri manipulácii s predmetmi, učebnými pomôckami.

Vo vnútornom prostredí sme vymedzili:

* + - voľný priestor pre pohybové aktivity a pohybové hry
    - priestor pre hry a pracovné aktivity (hrové a pracovné kútiky).

Areál materskej školy tvorila školská záhrada s hojdačkami a pieskoviskom. Preliezky a hojdačky nespĺňali bezpečnostné normy , boli demontované a nahradené strunovými hojdačkami. V záhrade pribudli detské hracie domčeky. Na asfaltovom priestranstve je označené dopravné ihrisko. Používame aj školské ihrisko, ktorého užívateľom je spoločné zariadenie ZŠ s MŠ. Záhrada je zabezpečená oplotením.

# Riadiaca činnost'

„Materská škola podporuje osobnostný rozvoj detí v oblasti sociálno – emocionálnej, intelektuálnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.“

Vlastné ciele a poslanie výchovy a vzdelávania v ŠkVP na našej materskej škole:

* deti budú poznávať prírodu a jej zákonitosti ako súčasť každodenného života,
* poznatky budú získavať prostredníctvom hier a vedomostných súťaží,
* deti sa budú pravidelne zúčastňovať na pohybových aktivitách a športových podujatiach,
* deti spoznajú význam starostlivosti o svoje zdravie,
* deti sa budú vedieť slobodne, vekuprimerane vyjadriť a presadiť s ohľadom na práva a potreby iných.

Materská škola Liptovská Teplá, ako súčasť ZŠ s MŠ Hlinisko 320, Liptovská Teplá (ďalej len „materská škola“), je školou, ktorá uznáva a u detí rozvíja tieto hodnoty:

* láska k prírode,
* túžba po vzdelaní,
* vzájomná úcta,
* radostné prežívanie života,
* zodpovednosť za svoje zdravie,
* rešpektovanie jedinečnosti každej osobnosti.

**Kontrolná činnost':**

Počet hospitácií: V tomto školskom roku bolo vykonaných 6 vzájomných hospitácií. Z hospitácií sú založené hospitačné záznamy a boli odsledované plnenia odporúčaní.

Ciele hospitácií vo vzťahu k deťom:

Sledovať a zhodnotiť:

* + - hodnotenie a sebahodnotenie detí vo vzťahu k vlastnému pokroku,
    - schopnosť detí vyjadriť vlastné názory a postoje,
    - úroveň pohybových zručností detí, zvládanie telovýchovných cvičení,
    - základné znalosti detí o bezpečnom a etickom správaní sa na komunikáciách, predchádzanie detským úrazom,
    - grafomotorický prejav detí – správnosť uchopenia písadla, správnosť polohy dieťaťa v sede pri písaní.

Ciele hospitácií vo vzťahu k učiteľke:

Sledovať a zhodnotiť:

* plnenie naplánovaných výchovno – vzdelávacích cieľov s rešpektovaním aktuálnych potrieb detí,
* dostatok podnetov na vyjadrovanie poznatkov, názorov a postojov detí,
* dodržiavanie psychohygieny pri realizácii pohybových a relaxačných cvičení a edukačných aktivít s telovýchovným zameraním,
* rešpektovanie pedagogických zásad s dôrazom na zásadu primeranosti ( výber cvikov, počet opakovaní) a postupnosti ( postupné precvičenie svalových skupín od hlavy až po päty),
* vhodnosť motivácie a stimulácie, osobný vzor a pozitívny prístup k podnecovaniu detí k pohybovej aktivite,
* dostatok priestoru na spontánne pohybové aktivity.

Odporúčania: Pravidelnou kontrolnou činnosťou prispieť k zvýšeniu kvality edukačného procesu a plynulému chodu prevádzky MŠ. Hospitačnú činnosť zamerať na využívanie progresívnych metód a foriem práce, do praxe aplikovať poznatky získané individuálnym vzdelávaním.

**Výchova a vzdelávanie**

Výchovu a vzdelávanie detí sme realizovali podľa ŠkVP materskej školy, ktorý bol vypracovaný v zmysle ŠVP schváleného 6. Júla 2016, konsolidované znenie schválené 22. 9. 2022.

**Hodnotenie výchovno- vzdelávacej činnosti I. trieda Lienky**

**Bc. Michaela Ondrejková**

**Mgr. Barbora Belková**

Hlavným cieľom edukačnej činnosti bolo pracovať v súlade s ŠVP a ŠkVP „Hravo, zdravo, s úsmevom...“

Počas výchovno- vzdelávacieho procesu sme sa snažili o rozvíjanie osobnosti dieťaťa po každej stránke s dôrazom na jeho individuálne potreby.

Realizácia cieľov prebiehala v týchto vzdelávacích oblastiach:

ČLOVEK A PRÍRODA

Učiteľky sa snažili deťom vysvetliť nové veci prostredníctvom zážitkového učenia. Podporovali u nich vzťah k prírode a jej ochrane. Snažili sa o to aby deti trávili čo najviac času von. Deti poznávali okolitú prírodu skoro každodennými prechádzkami. Prostredníctvom rozhovorov v prírode si deti ľahšie osvojili nové poznatky. Veľkú pozornosť sme venovali separovaniu a ochrane prírody.

ČLOVEK A SPOLOČNOSŤ

Učiteľky ponúkali deťom rolové a námetové hry, vďaka ktorým ich viedli k prosociálnemu správaniu a empatii. Na vychádzkach po dedine viedli deti s pozdraveniu a úcte k starším obyvateľom , keďže veľa detí to nemá zautomatizované.

JAZYK A KOMUNIKÁCIA

Učiteľky podporovali u detí rozvoj slovnej zásoby formou riekaniek, jednoduchých básničiek. Prostrednícvom maľovaného čítania u detí rozvíjali reč a písanú podobu materinského jazyka. Nabádali deti ku kontaktu s knihou, viedli ich k jej správnemu používaniu. Učiteľky spávnym spôsobom deti opravovali vo výslovnosti.

ČLOVEK A SVET PRÁCE

Pri poznávaní vlastností predmetov a materiálov učiteľky využívali pokusy. Deti mali záujem o pracovné činnosti dnu a hlavne von pri úprave a zveľaďovaní školského dvora. Využívali sme domčeky na školskom dvore na hranie rôznych rolí a profesií.

ZDRAVIE A POHYB

Cvičenie učiteľky uskutočňovali formou riekaniek a zdravotných cvičení. Precvičovali sme celé telo s veľkým dôrazom na správne držanie tela. Realizovali sme rôzne pohybové aktivity, deti s učili dodržiavať pravidlá pohybových hier. Počas priaznivého počasia deti radi navštevovali dopravné ihrisko a multifunkčné ihrisko v dedine. Deti preferovali loptové hry.

UMENIE A KULTÚRA

Učiteľky sa snažili u detí prebudiť lásku a cit k hudbe prostredníctvom spevu a hudobných ukážok. Často využívali Orffov inštrumentál, ktorý sa deťom veľmi páčil. Učiteľky dávali deťom priestor prejaviť sa ( spevom i tancom). Do konca roka si rozšírili hudobný repertoár.

Výtvarné práce boli realizované rôznymi technikami. Väčšinou učiteľka do prác nezasahovala, len usmerňovala. Trénovali jemnú motoriku strihaním, vyfarbovaním omaľovánok, odtláčaním prstov. Deti sa radi zapájali do výtvarných činností.

MATEMATIKA A PRÁCA S INFORMÁCIAMI

Učiteľky sa snažili mladším deťom čo najjednoduchšou formou predostrieť matematické pojmy. Staršej vekovej skupine učiteľky ponúkali zložitejšie aktivity (napr. bludiská, dodržiavanie určitej postupnosti. Učiteľky sa snažili voliť akvivity na oboznamovanie sa s digitálnou technológiou. Často sa využívala včielka BEE-BOT. Deťom bol poskytnutý didaktický materiál na lepšie porozumenie.

**Hodnotenie výchovno- vzdelávacej činnosti II. trieda Včielky**

**Bc. Iveta Sameková**

**Jazyk a komunikácia**

*Zhodnotenie:* Deti sa počas šk. roka naučili veľa básní, riekaniek a rečňovaniek k jednotlivým témam. Jazykové znalosti sú primerané veku detí, v hovorenej reči spontánne nadväzujú rozhovor s učiteľkou aj deti medzi sebou. Dokážu formulovať jednoduché rozvité vety a súvetia, pričom rozumejú spisovnej podobe jazyka.

Počas šk. roka sa u detí prejavil veľký záujem o knihu a o prácu s ňou. Vďaka tomu sa deti naučili správne narábať s knihou, vedieť sa v nej orientovať, identifikovať príbeh na základe ilustrácie a taktiež opísať ho.

Z hľadiska grafomotoriky deti dokážu sedieť za stolom vzpriamene, držia ceruzku správnym spôsobom a každé dieťa sa dokáže podpísať paličkovým písmom.

*Nedostatky:* Pri niektorých deťoch prevláda problém s artikuláciou a výslovnosťou. Ide hlavne o slabikotvorné spoluhlásky (r, ŕ/l, ĺ). Odporučujeme využívať špecifické riekanky a jazykové cvičenia na precvičovanie.

**Matematika a práca s informáciami (MaPI)**

*Zhodnotenie:* V oblasti MaPI sú deti na primeranej úrovni vzhľadom k ich veku. Dokážu vymenovať čísla od 1 do 10 a viac, väčšina detí zvláda do 20. Dokážu pokračovať od náhodného čísla smerom nahor aj nadol. Počas šk. roka si deti obľúbili hry so stavebnicami, čo im dopomohlo k určovaniu počtu (menej/viac) do 10 a viac prvkov v skupine a taktiež k popisu polohy objektov za pomoci slov hore, dole, v, na atď. Deti dokážu usporiadať predmety podľa dĺžky a výšky, vedia roztriediť objekty na 2 a viac skupín, ovládajú k ich veku primerané digitálne hry, dokážu správne nakresliť a pomenovať geometrické tvary a útvary.

Počas šk. roka deti pracovali s včielkou Bee-bot a s interaktívnou tabuľou, čím sa zdokonaľovali v digitálnych zručnostiach a pracovných postupoch.

*Nedostatky:* U niektorých detí pretrvávajú problémy s určovaním pravej a ľavej strany – problém s priestorovou orientáciou.

**Človek a príroda**

*Zhodnotenie:* Deti si počas šk. roka osvojovali základné poznatky o faune a flóre. Informácie získavali predovšetkým zo zážitkového učenia, ktoré bolo realizované na čerstvom vzduchu, čím sa u detí rozvíjala láska k prírode. Deti sa naučili poznávať prírodu a jej zákonitosti, ako súčasť každodenného života. V školskej záhrade si deti obľúbili aktivitu chytania, pozorovania a porovnávania drobných živočíchov.

Deti získavali informácie o prírode, človeku a vesmíre hlavne z kníh a prezentácií tvorených pani učiteľkami. Počas šk. roka deti absolvovali návštevu sférického kina, v ktorom im bola viac priblížená a vysvetlená téma vesmíru. Išlo najmä o chápanie fungovania planéty Zem, Slnka a Mesiaca.

Deti si taktiež počas šk. roka zasadili vlastné rastliny, o ktoré sa museli starať a spolu s ňou po celý rok udržiavali v čistote a poriadku aj školskú skalku, ktorá je súčasťou školskej záhrady, plus okolie školského areálu.

**Človek a spoločnosť**

*Zhodnotenie:* Deti boli počas šk. roka vedené k uvedomovaniu si postupnosti bežných denných činností a k ich opisovaniu.

Deti ovládajú koľko majú rokov, vedia rozprávať o svojich záľubách a orientujú sa v časových vzťahoch týždňa – vedia aký je deň a aký nasleduje. Deti sa naučili orientovať v obci (poznajú lokálne inštitúcie a služby, vedia kde sa nachádzajú) aj v okolí MŠ – dokážu opísať interiér/exteriér.

V dopravnej výchove sa deti naučili poznávať pravidlá cestnej premávky a taktiež pravidlá vybraných dopravných prostriedkov vo vzťahu k dieťaťu v roli cyklistu, kolobežkára, chodca a spolujazdca. Získané informácie si utvrdzovali na školskom dopravnom ihrisku.

Deti boli počas celého šk. roka vedené k samostatnosti a schopnosti riešiť veku primerané úlohy a problémy. Dôraz sa kládol hlavne na dodržiavanie triednych pravidiel, používania čarovných slovíčok a vzájomné rešpektovanie sa.

*Nedostatky:* Niektoré deti si zamieňajú pojmy včera a zajtra. Neorientujú sa v časových vzťahoch mesiaca – nevedia aký je mesiac a aký po ňom nasleduje. Neschopnosť riešiť samostatne veku primeraný vzniknutý konflikt.

**Človek a svet práce**

*Zhodnotenie:* Deti boli v danej oblasti vedené k tvorbe vlastných postupov. Získavali technické zručnosti pri konštruovaní a taktiež pri manipulácií s rôznymi predmetmi. Deťom bol vytváraný dostatočný priestor na to, aby si prakticky rozvíjali zručnosti, ktoré sú potrebné v bežnom živote. Počas roka deti rozvíjali technické myslenie – spoznávali materiály ich rôzne vlastnosti a využitie daných materiálov v bežnom živote.

**Umenie a kultúra**

*Zhodnotenie:* Deti boli počas š. roka vedené každodenným spevom – naučili sa mnoho nových piesní a s doprovodom klavíra si ozrejmili svoje vokálne a rytmické činnosti. Deti poznajú a ovládajú veľa ľudových a autorských piesní, dokážu pri speve pracovať s dychom a hlasom. Veľkou obľubou boli u detí hudobno-pohybové činnosti, ktoré boli počas aktivít často využívané.

Vo výtvarnej výchove deti prostredníctvom činností vyjadrovali svoje predstavy, rozvíjali fantáziu, tvorivosť, získavali výtvarné schopnosti, zručnosti a návyky. Naučili sa pracovať s rôznymi maliarskymi nástrojmi a využívali viacero techník maľovania. Poznávali zmiešané farby, s ktorými potom hravo experimentovali. Obľúbenou maliarskou technikou u detí sa stala technika maľovania prstami.

*Nedostatky:* U viacerých detí sa vyskytuje problém s vystrihovaním podľa obrysu.

**Zdravie a pohyb**

*Zhodnotenie:* Deti boli každodenným cvičením vedené k osvojovaniu a zdokonaľovaniu svojich pohybových schopností a zručností. Počas roka deti prejavovali o cvičenie veľký záujem, čo malo pozitívny vplyv na ich celkové výsledky. Deti sú pohybovo aktívne a zručné. Počas šk. roka deti navštívili plaváreň a lezeckú stenu.

Deti chápu význam zdravia a význam pohybu, ktorý je potrebný k zdravému životnému štýlu. Deti ovládajú hygienické návyky, používajú príbor, udržiavajú čistotu pri stolovaní, vedia sa samé vyzliecť aj obliecť.

*Nedostatky:* Deti si v jedálni často vykladajú nohy na stoličku alebo si na nich sedia.

**ODPORÚČANIA**

**Jazyk a komunikácia**

Odporúčania:

• intenzívne spolupracovať s rodičmi,

• včas diagnostikovať poruchu reči a využívať spoluprácu s logopédom,

• dôraz klásť na písanú reč a jej charakteristiky,

• utvárať predčitateľské návyky detí a predstavy o podstate a povahe vzdelávania.

**Matematika a práca s informáciami (MaPI)**

Odporúčania:

• odporúčame zamerať pozornosť na prácu s geometrickými tvarmi a útvarmi (tangram, puzzle),

• zadávať problémové úlohy tak, aby sa deti cvičili v rôznych spôsoboch riešenia a

zdôvodňovania postupov,

• klásť otázky deťom zrozumiteľne, aby samy vedeli formulovať otázky v jednoduchom tvare,

• zaraďovať aktivity spojené s bádaním a objavovaním a spájať nové poznanie s pozitívnou

emóciou.

**Človek a príroda**

• pri realizácii rôznych činností byť pre deti vzorom zvedavej a bádavej osoby,

• odporúčame spoluprácu s miestnou farmou,

• rozširovať zmysluplné poznávanie detí, reagovať na ich podnety, prijímať

názory a informácie z iných zdrojov.

**Človek a spoločnosť**

Odporúčania:

• nacvičovať prejavy spolucítenia – empatie s inými, vedieť prijímať ostatných v ich

inakosti (hranie rolí),

• zamerať pozornosť na postavenie jednotlivca v skupine, nácvik schopnosti

deliť sa, darovať pomôcť ( byť tu pre niekoho),

• posilniť schopnosť spolupráce medzi deťmi,

• zaraďovať prosociálne aktivity aj do iných vzdelávacích oblastí,

• podporovať hodnotiace a sebahodnotiace spôsobilosti detí.

**Človek a svet práce**

Odporúčania:

• témy edukačných aktivít formulovať zrozumiteľne, na úrovni poznania a skúseností detí,

• vytvárať prostredie a materiálne vybavenie pre praktickú realizáciu rôznych pracovných zručností,

• využívať rôznorodosť remesiel rodičov na pestovanie vzťahu k práci cez prezentáciu dospelých,

• tvorivo zaradiť aj exkurzie na prístupné pracoviská.

**Umenie a kultúra**

Odporúčania:

• využívať hudbu a výtvarný prejav ako terapeutický účinok - pre psychickú vyrovnanosť a pohodu dieťaťa,

• do výchovno-vzdelávacieho procesu zaraďovať živé koncerty a návštevu výtvarnej galérie,

• zaraďovať častejšie počúvanie hudby a spev učiteľky,

• vytvárať podmienky pre kreatívne riešenie výtvarných a hudobných zadaní – sebavyjadrenie.

**Zdravie a pohyb**

Odporúčania:

• aktivizovať rodičov pre príťažlivé formy spolupráce so školou- konkrétne aktivity zamerané

na pohyb – spoločná sánkovačka za dedinou,

• na telovýchovné aktivity vo väčšej miere využívať školský dvor podľa sezóny a poveternostných podmienok.

Počet detí vyšetrených v PPP: 12

Starostlivost' o integrované deti: Materskú školu v tomto školskom roku nenavštevovali integrované deti.

Realizované školské a mimoškolské akcie:

* vystúpenie detí v kultúrnom dome „Deň úcty k starším“,
* stretnutie s Mikulášom pri stromčeku,
* vystúpenie pre rodičov a priateľov školy Vianočná akadémia,
* pečenie vianočných perníkov,
* detský karneval,
* vystúpenie v kultúrnom dome „Deň matiek“,
* športové aktivity v Liptovskom Mikuláši v spolupráci KidsFun academy
* školský výlet Donovalkovo,
* návšteva 1. ročníka ZŠ,
* MDD – deň detskej radosti, organizovaný v školskom areáli v spolupráci s obcou Liptovská Teplá
* rozlúčka s predškolákmi, s tetami kuchárkami,
* noc odvahy na tému „Indiánska noc odvahy“.
* slávnostné ukončenie školského roka 2022/2023.

Spolupráca s rodičmi:

Na rodičovských združeniach sme sa s rodičmi stretli 1x, aktívne sme komunikovali prostredníctvom uzatvorenej skupiny na facebook.

Konzultačné hodiny prebiehali po dohode s rodičmi priamo, alebo na základe telefonického dohovoru.

Krúžková činnosť:

V tomto školskom roku mali deti možnosť navštevovať : - výtvarný odbor SUŠ DOTYK

- anglický jazyk „Skoré začiatky“

Prerokované v pedagogickej rade dňa 7. 9. 2023

Vyhotovil: Kašáková Miroslava

zástupkyňa ZŠ s MŠ pre materskú školu